โรคเนฟโฟรติก ซินโดรม สามารถดื่มนม ใข่แดง ทานเนื้อสัตว์ต่างๆได้ปกติไหมครับ หรือ แค่ลดปริมาณโซเดียมลงครับ จะต้องควบคุมอาหารประเภทไหนบ้างครับ ขอคำแนะน้ำจากคุณได้ไหมครับ ตอนนี้ทานยา เพรดนิโซโลน รู้สึกหิวบ่อยมากๆเลยครับ
สวัสดีค่ะ โรคเนโฟรติก ซินโดรม เป็นกลุ่มอาการโปรตีนรั่วในปัสสาวะ โดยร่างกายจะมีการขับโปรตีนออกทางปัสสาวะมาก ผู้ป่วยจะมีอาการบวมน้ำ โดยเฉพาะบริเวณเท้า ข้อเท้า สาเหตุเช่น กรวยไตเป็นแผล โรคแพ้ภูมิตนเอง มีภูมิคุ้มกันไปทำลายเนื้อเยื่อในไต โรคไตจากเบาหวาน เป็นต้นการรักษาขึ้นกับสาเหตุเป็นหลัก ในช่วงที่มีอาการบวมอาจจะต้องใช้ยาขับปัสสาวะ ถ้าเป็นสาเหตุเกี่ยวกับภูมิคุ้มกัน อาจจะต้องใช้ยากดภูมิคุ้มกันร่วมด้วย แนะนำการใช้ยาภายใต้การดูแลของแพทย์อย่างต่อเนื่องการดูแลตนเองนั้นควรควบคุมปัจจัยที่เป็นสาเหตุ เช่นความดันโลหิตสูงหรือเบาหวาน ถ้ามี สามารถรับประทานอาหารได้ทุกประเภท เนื้อสัตว์ นม ไข่ รับประทานได้ แต่ควรลดอาหารจำพวกเกลือ หรืออาหารที่มีโซเดียมสูงลงค่ะ